text: Mas amb Tremosa a per totes | Des de Sants
  Imagino que només podem considerar una bona notícia el fet que Ramon Tremosa sigui el nou candidt de la Federació nacionalista al Parlament Europeu. I dic que considero, com podria dir imagino o penso, perquè els amics d'Esquerra haguessin estat encantats d'haver pogut comptar amb el sí de Tremosa. Però no ha estat així. La Casa Gran del catalanisme va a per totes i no li cal el suport d'una Esquerra, ERC a la foto , que imagino ara comença a veure quines són les conseqüències del seu suport incondicional a l'opció d'esquerres.
  Tanmateix, fa una mica de llàstima veure que el pobre, tebi, burgès de noble família, l'ambidextre i nacionalment assexuat Ignasi Guardans ha quedat per vestir sants o per vestir algun dia en Duran a Madrid, cosa que ve a ser el mateix encara que en Duran ja es vesteixi prou bé tot sol. I fa peneta perquè en Guardans ha fet tot el que ha pogut per merèixer l'estimació de Mas. Ara fa un mes va xumar tota la càmera que va poder amb l'afer de la bomba de Bombai (també conegut com la noticia dels mitjons d'Esperanza). Per altra banda, el mes passat, ho anunciava tot cofoi a la seva web, en Guardans rebia el guardo a millor polític estatal al Parlament Europeu.
  No n'hi ha prou, amic Guardans. La política és dura i l'ambició de Mas per recuperar el govern de la Generalitat l'obliga a sacrificar un peó encara que aquest provingui de la família Cambó (si aixequés el cap!). La jugada de Mas permet recuperar una part del vot sobiranista que CiU ha perdut els darrers anys, descol·locar a ERC i plantejar el debat com el que és: una confrontació a cara de gos entre CiU i el socialisme de la mentida, l'incompliment i la xuleria. Per a mostra, una Maleni.
  Filed under: Catalunya, CiU, ERC | Tagged: Guardans, Tremosa |
  « Temps per la Política "Big Jack, el sanguinari" (2008) »
  Imma C, on 14 gener, 2009 at 12:33 said:
  en Ramon Tremosa té un bon discurs, quan l´entrevisten o fa de tertulià diu coses interessants, parla clar, ara esperem que la política no l´adormi, com ja hem vist altres vegades.
  El tema transports, logística, infraestructures el domina i sap comunicar-ho.
  carmef, on 14 gener, 2009 at 20:36 said:
  Bona tarda familia.
  De Moment en Tremosa ja ha dit una cosa en la que coincideixo plenament.
  La primera rebaixa de l´ Estatut va estar responsabilitat de CIU, no sé jo si finalment en Mas no li surtiràn alopecias de nervis! jajajaja…malgrat estigui ja tot estudiat!
  perque sincerament, jo a dia d´avui ja no confio amb ningú i menys quan toquen el poder!
  Dav, on 15 gener, 2009 at 09:40 said:
  La veritat és que els coneixements d'en Tremosa sobre logística, infraestructures i hisenda pública li serviran ben poc al Parlament Europeu. Aquest és un organisme que des de la perspectiva catalana no aporta gens. Ni tan sols ens permet negociar l'ús de la pròpia llengua (un nou incompliment Zapateril des del seu primer debat d'investidura).
  Dit això, la jugada de Mas és brillant: no s'hi juga res, demostra una obertura de ment que permet fer creïble el projecte de la Casa Gran i posa nerviosos als amics d'Esquerra que es troben amb un camp polític cada cop més limitat. L'únic problema és que aquest gest sobiranista de Mas pot quedar aquí i res més. Serà doncs una nova jugada de màrqueting electoral i punt.
  OLIVA, on 15 gener, 2009 at 12:48 said:
  EP¡ QUE GUARDANS ES MOLT BO, I CERTAMENT TE RAO AL DIR QUE A EUROPA,ELS NOSTRES PROBLEMES CASSOLANS,TENEN POCA AUDIENCIA, SER NET DE CAMBO,NO VOL DIR RES.
  TREMOSA, ES UNA INCOGNITA, BO PEL MERCAT NACIONAL, CERT, POTSER MASSA BO PER MILITAR A ERC.,QUE HORES D' ARA ES UN CAU D' EGOS ENFOLLITS, PERO AGLUTINADOR,NO LI VEIGS.